JohanHeinsen/ENO huggingface dataset:
Den Vest-Sjællandske Avis, 1818-12-05
De engelske Blade ere fulde af Efterretninger om Omstændighederne ved Dronningens Død, og de lægge deres Sorg for Dagen, ved at indfatte deres Blade med en sort Rand; saasnart hun var hensovet, forkyndte Dødsklokken fra St. Pouls Kirketaarn det sørgelige Budskab; da imidlertid dette Tilfælde var at forudsee, saa have de Engelske Fabriker i lang Tid været beskiæftigede med at forfærdige sorte Tøier og Baand. Den afdøde Dronning var 74 Aar gammel, hendes Navn var Sophie Charlotte, en Princesse af Meklenborg-Strelitz, hun var født den 19de Mai 1744 og blev d. 8 Septbr. 1761 formælet med Kong Georg den 3die hun efterlader sig 12 levende Børn; hendes Gemahl er nu 81 Aar; hun har ikke nogen Formue af Betydenhed; Parlamentet bliver sammenkaldet til den 14de Januar, da det efter en forhen udgivet Lov skal være samlet 60 Dage efter Dronningens Død. – J England er General Gourgands Forviisning den Sag, som for Øieblikket meest bliver omtalt, han er allerede ankommen til Nedersachsen; han skal have gjort Politiet alvorlig Modstand, og maatte bringes bort med Magt; man bringer hans Forviisning i Forbindelse med de sidste Depescher, som ere ankomne fra St. Helena, og som bestandig holdes hemmelige; Skibet Musqvito afseiler ufortøvet med Depescher til Gouverneuren; det synes nu at der har været anlagt en Plan til hans Befrielse; men som er bleven opdaget; af de fremmede Commissarier paa Øen er blot de Franske tilbage, den Østerrigske og Russiske have forladt dem, Napoleon har ikke villet erkiende nogen af dem, og den Østerrigske Com. Baron Stürmer, som nu afgaaer som Minister til Nordamerika, har kun seet Bonaparte eengang. – Et Biedrag til den Engelske Almues Tænkemaade er det, at Jndvaanerne af de ringere Classer i Staden Colchester have gjort Ostand, fordi man vilde opføre en Telegraph paa Stadens Kirketaarn; det gik saavidt, at Militairen maatte kaldes til Hielp. - J Tydskland finde Gjæringer af et andet Slags Sted, thi den 18de October circulerede i forskiellige Egne af dette Rige et Skrift, hvori det Forslag blev gjort, at de 33 Forbundstater, hvoraf det tydske Forbund bestaaer, skulde slaaes sammen, for at danne en fal leds Republik. – J Canton Freyburg i Schweitz, hvor man har gjort det vovelige Skridt, at indføre Jesuiterne paa nye, giver sig en stærk Misfornøielse dermed tilkiende, saa at Magistraten har maattet befale: at fra Kl. 10 om Aftenen, maae ingen gaae paa Gaden uden Lys, og love dem en Belønning af 100 Franker, som kunne angive dem som opslaae upassende Placater paa Gadehiørnerne. – J Frankerige er Glæden almindelig og levende over de fremmede Troppers Afmarsch, snart, hedder det, vil denne store Stat staae ligesaa fast paa sine Been, som nogen Tid tilforn.
Den Vest-Sjællandske Avis, 1818-12-05
Blandinger. En Officeer som nyelig er ankommet med Skibet. Musqvito fra St. Helena, har skrevet følgende til en af sine Venner i Carlisle: Man har i St. Helena fundet flere Breve addresserede til 2, for at gives til Napoleon. J nogle af dem laae Anviisninger paa betydelige Pengesummer, for at bevirke hans Undvigelse. Der skulle endnu andre Personer være indvikiede i denne Historie, som nu alle ere arresterede. Før vor Afreise havde et hurtig seilende Skib, som man troer at være en Sydamerikansk Kaper, opholdet sig altid i Nærheden af Øen 3 til 4 Uger; men den Fangne var dengang saa sikker som nogensinde. Hos Dem ere sikkert mangfoldige Rygter i Henseende til denne Begivenhed i Omløb. Her siger man at han er død, og man troer, at vi have hans Liig ombord, andre paastaae med en vigtig Mine, at han er flygtet. Der skrives fra Aachen under 16de November.
Den Vest-Sjællandske Avis, 1818-12-05
Jgaar Aftes gav Kiøbmandskabet her et Bal til Ære, for de Allerhøieste Monarcher, som var yderst glimrende, og for Handelstanden det skiønneste Mindemærke paa en sand Agtelse. Klokken 7 lode de høie Allierede sig see i simpel Borgerklædning paa Ballet, som snart blev aabnet af Hr. Zur Helle med Frue Relleten, hvortil de Allerhøieste og høieste Herskaber sluttede sig, og saaledes erholdt afvexlende forskiellige Koner og Døttre af de anseeligste Handelshuse den Lykke, at blive opfordret til Dands af de Allerhøieste Souverains. Denne Aften vil altid blive hos disse Familier en glad Erindring.
Den Vest-Sjællandske Avis, 1818-12-05
Antallet af de Koner, som fulgte med det Engelske Troppecontingent og som bleve indskibede med det, da det forlod Frankerig, beløb sig til 1400 og Børnene ikke mindre end til 1829. Havde Politiet ikke grebet til Forholdsregler for at forhindre Jndskibelsen af de mange Franske Piger og Koner, som fulgte de Engelske Soldater saa vilde Antallet endnu have været blevet langt større. Alle Arrester i Calais ere opfyldte med saadanne kiærlige Flygtninger, som Gensd'armeriet igien bringer tilbage fra Brigade til Brigade til deres Mænd. og Forældre.
Den Vest-Sjællandske Avis, 1818-12-05
Der skrives fra Stokholm under 13de November: Allerede i Aaret 1814 da den Svenske Armee i Norge nærmede sig til det Sted, hvor Kong Carl XII. sluttede sit Livs berømmelige Bane, bad samme om Tilladelse til at maatte oprette ham et Mindemærke. Kongen gav sin Bevilging dertil, og de forberedende Forholdsregler bleve trufne. Nu er en almindelig og frievillig Subscription bleven aabnet ved alle Regimenter, for at der til næste 11te December, da et Aarhundreder siden Heltens Død er hengaaet, kunne tilveiebringes den fornødne Summa til at dettte Mindemærke kan, efter almindeligt Ønske, blive oprettet i Hovedstaden.
Den Vest-Sjællandske Avis, 1818-12-05
Capitain Ross, som er ankommen til London fra Opdagelses-Skibet Jsabella har havt flere Conferencer med Admiralitetet. De nye Esquimaux, som Capitain Rosse fandt i det nye opdagede nordlige Land, vare meget bange for de Engelske Skibe, og gav dem Tegn til at bortfjerne sig; da de troede at Skibene vare store Rovfugle, som kom fra Maanen for at ødelægge dem, endelig kom nogle af disse Folk ombord, hvor de loe over mange Ting, over andre Ting gav de deres Frygt tilkiende, og holdt Matroserne for høiere Væsener. De Esquimeaux som Capitain Ros havde bragt med sig kunde ikke gjøre sig forstaaelige for dem. Disse Landbeboere reiste paa Slæder, som blive trukne af Hunde og vare forsynede med en Slags Jernknive.
Den Vest-Sjællandske Avis, 1818-12-05
Nyeste Post-Efterreninger. Den Declaration, hvorved de Beslutninger som indeholdes i det, i forrige Blad meddeelte Document, som var opsat i Aachen af de 5 allierede Magters Ministre, og udstædet den 15de November, skulde bringes til alle Europæiske Hoffers Kundskab; er nu ogsaa bleven publiceret; den er udstædet under samme Datum og underskrevet af de samme Statsmænd. Den er i det Væsentlige af følgende Jndhold:
Den Vest-Sjællandske Avis, 1818-12-05
Tractaten af 9de October, hvorved Fredslutningen af 20de Nov. 1815 er bleven opfyldt, betragtes af de deeltagende Souverainer, som den Steen derskal slutte den store Fredsbygning og fuldende det politiske System, hvorved dette Værk skal erholde Varighed. – Den nøie Forbindelse som finder Sted imellem de Monarker, som have drevet dette System, forskaffer Europa det sikkerste Pant for sin tilkommende Rolighed. - Hensigten af denne Forbindelse er ligesaa simpel som velgiørende og stor, den har ikke Hensyn paa nye politiske Foretagender, eller paa at forstyrre de Forhold imellem Magterne, som ere helligede ved de nu gieldende Tractater i sin faste og roelige Gang har den blot Fredens Opretholdelse til Formaal. - Monarkerne erkiende den uforanderlige Beslutning som er Grundvold for det imellem dem oprettede Forbund, aldrig hverken i deres giensidige Forhold, eller i deres Forhold med andre Magter at afvige fra en streng Efterfølgelse af Folkerettens Grundsætninger, da enhver enkelt Magts Uafhængighed og det hele Statsforbunds Sikkerhed er allene bygget derpaa. - Disse Grundsætninger ville Souverainerne følge ved alle Møder i Fremtiden, hvad enten de blive holdte af dem selv eller af deres Ministre, ved et fælleds, eller ved et specielt Anliggende, saa at Verdens Roelighed skal være deres vedvarende Formaal. De erkiende det høitideligt, at den Pligt de skylde Gud, og de Nationer, de beherske, paalægger dem det, at give Verden, saavidt som det staaer til dem, et Exempel paa Retfærdighed, Enighed og Maadehold, og De ville ansee sig for lykkelige, naar det fra nu af maae blive Dem forundet at anvende alle deres Bestræbelser paa at befordre Fredens Konster, paa at forhøie deres Staters indvortes Velfærd, og paa at gjenopvække hiine religiøse og sædelige Følelser, hvis Herredømme kun blev alt formeget rystet ved de ulykkelige Tidsomstændigheder. – Jnden denne Declaration og det tilforn meddeelte Document bleve opsatte, havde de allierede Magters Ministre ladet udgaae en Skrivelse til Hertugen af Richelicu, hvorved Kongen af Frankerige indbydes til at tiltræde de fire forbundne Monarkers Forening, hvilken Jndbydelse modtoges i Svar fra Hertugen af 12te November.
Den Vest-Sjællandske Avis, 1818-12-05
Efterat dette store Stats- og Fredsværk saaledes er bragt til Ende, har de høie Monarker ved Uddeelingen af Hæderstegn tilkiendegivet deres Ministre deres Tilfredshed med deres Arbeide ved disse Forhandlinger. Hertugen af Wellington, som afden Russiske Keiser er bleven udnævnt til Russisk Feldtmarskal, er ligeledes af Kongen af Preussen ophøiet til samme Qvalitet, og den Østerrigske Keiser har gjort ham en Present af en prægtig Kaarde, besat med Diamanter. Kongen af Preussen har givet fin nye Stats- og Kabinetsminister, Greve Christian af Bernstorff, den sorte Ørns Orden, og den Russiske Keiser har ladet ham tilstille Andreas Ordenen. - Og Hofraad v. Gentz, som har fort Protocollen ved Kongressens Forhandlinger, har af den Russiske Keiser faaet St. Anna Ordenen af den første Klasse, af Kongen af Preussen den røde Ørns Orden og en meget naadig Skrivelse fra Kongen af Frankerige. Keiser Alexander vil ikke, som det først hedte, reise fra Wien til Jtalien, han har erklæret, at han blot vil opholde sig en kort Tid i denne Stad og celebrere Nytaarsdagen i St. Petersbum; han og Kongen af Preussen indtraf i Frankfort den 23de November, Kongen reiser incognito under Navn af en Greve af Ruppin.
Den Vest-Sjællandske Avis, 1818-12-05
Da det liberale Partie nu har ganske Overvægten i Frankerige, og de Ultras føle sig forladte fra alle Sider, saa har ogsaa Fyrsten af Taleyrand aldeles sluttet sig til de nuværende Ministre; han viser sig paa nye ved Hoffet, og har paa een af de sidste Courdage holdet en meget venskabelig Samtale med Politieministeren, Greve de Cazess, med hvilken han nu ogsaa er bleven beslægtet, ved det Ægteskab, hvori denne har nyelig indladt sig.
Den Vest-Sjællandske Avis, 1818-12-05
Den Danske Minister General Waltersdorff havde den 22de November en privat Audience hos Kongen af Frankerige, hvori han overleverede sin Monark Taksigelsesskrivelse formedelst den modtagne Decoration af Helligaands Ordenen. – De Danske efterlade sig et hæderligt Navn i Frankerige, der skrives saaledes fra Bouchain, at da Prinds Foderik af Hessen vilde forlade Levarde, som hidintil har været Hovedqvarteret for de Danske Tropper, saa kom alle Landbeboerne sammen med Mairen i Spidsen, for at takke ham for den Tid han havde opholdet sig i Levarde, og for de mange Velgierninger, som han havde udøvet, og som længe ville giøre hans Minde velsignet i denne Egn. Da han kiørte bort indfandt sig samtlige Jndvaanere og en Mængde Folk fra Nabobyerne; midt i Byen holdt to unge Mennesker en Blomster Guirlande foran Hestene, og en ærværdig Olding traadte frem og holdt en kort hiertelig Tale til Prindsen, hvorved han overleverede ham en Bouquet af Blomster. Da Prindsen havde takket derfor med megen Godhed og Mildhed kiørte Vognen videre, fra alle Sider bleve nu Blomster kastede paa den og raabt, leve Prinds Frederik Prinds Christian af Danmark med høie Gemalinde og Søn forlod Lauenborg den 21de og indtraf den 27de November i Gottorf, Dagen derpaa fortsatte de deres Reise til Augustenborg.
Den Vest-Sjællandske Avis, 1818-12-05
Dronningen af Englands Begravelse bliver saa simpel som hendes Rang kan tillade det. Kongen af Englands kostbareste Diamanter, som den der kaldes Georg, Diamanterne paa hans Kaardgreb og andre tostbare Juveler, som hidintil bleve giemte paa Slottet i Windfor ere blevne borte. Man har troet at Kongen havde i sine friske Dage giemt det paa et Sted, som ikke meere kan erindres. Nu hører man at Dronningen har deponeret hos HofJuveleerne Rundell og Bridge en forseglet Kasse som skal aabnes efter hendes Begravelse og man haaber at finde dem deri.
Den Vest-Sjællandske Avis, 1818-12-05
Conspirations Sagen i Brüssel holdes meget hemmelig, og dens sande Sammenhæng er endnu ikke bekiendtgjort, men allehaande Rygter circulere blandt Publikum. - Bonaparte har i en Doctor Berling faaet sig en nye Læge; hans Helbred skal begynde at komme sig. – Ogsaa fra et andet Forviisnings Sted har man nye Efterretninger, nemlig fra den Engelske Forbryder-Colonie i Botanybay i Nyholland; den er i tiltagende Flor, Folkemængden beregnes nu til 25000 Mennesker; hvoraf en fierde Deel bestaaer af dømte Forbrydere, i 1817 beløb Jndvaanernes Antal sig kun til 12000; men England afsender aarlig hele Ladninger af Udskuddet af sin Population for at opdyrke Vildnisserne i en nye Deel af Jorden, hvis Cultur vil engang fremblomstre af en saa usund Rod, saaledes kan det Gode fremkaldes af det Onde. Correspondent. Efterretninger. Kiøbenhavn den 30te November 1818. Paa en Tid som den nærværende, da Kaadheds, Avinds og Tvedragts blodrøde Fakler blænde hvert frydeligt Glimt af Geniets Soellys, paa en saadan Tid er det dobbelt glædeligt at høre om en Hylding, hjertelig og skiøn, bragt til Snillet og Fortienesten. Det var derfor Correspondenten kjært af en Vei at modtage en ukunstlet og tro Fortælling om en saadan, for hvis offentlige Meddelelse han før haabe hans Tilgivelse. Det var d. 4de i f. M. Veteranen, der giennem en lang Række af Aar hædrede og yndede Skjald og Tænker Prams Fødselsdag. Et Samfund unge Videnskabsdyrker og Yndere, der tæller ham blandt dets Hædersmedlemmer, havde besluttet at feire denne Dag og valgte dertil en lige skiøn og værdig Maade. Man havde nemlig formaaet Digteren til samme Aften at opfylde sit Løvte, at bidrage til videnskabelige Forhandlinger, der udgiøre en Deel af Selskabets Formaal, ved at oplæse et Arbeide i Selskabet. Efterat dette var skeet, fremtraadte en mangeaarig Ben af Digteren, en bekiendt og yndet Videnskabsmand, og tolkede ved nogle faa, men kraftige og skiønne Ord, Dagens Værd. Herefter oplæstes Stykker af Digterens ypperligste Arbeider og endeligen samledes alle de Tilstædeværende til et muntert Lag, hvor Prams Skaal blev drukken under de indeligste Ønsker for hans Held og hvorved tvende vakre og passende Sange, som vare forfattede til Festen, bleve af siungne. Det skal have været et høist rørende Syn at see den ædle Olding, overrasket ved de mange og inderlige Kiendetegn paa Høiagtelse og Velvillie han her modtog, paa den ham egne hiertelige Maade at udtrykke sin Glæde og dybe Følelse. Gierne ønskede Correspondenten at meddele begge, eller i det mindste een af de afsiungne Sange; men da han, uagtet det er lovet ham, en nu ingen Afskrivt af dem har erholdt, maa han dermed lade det beroe, og slutter med det Ønske, at han ret ofte maatte sættes i Stand til at levere Meddelelser af en saadan Natur som den nærværende.
Den Vest-Sjællandske Avis, 1818-12-05
Kiøbenhavn den 1ste Decbr. Jaften opføres for første Gang det nye Sørgespil: Enken, af Professor Kruse. – En Prolog han havde bestemt til denne Forestilling, og som skulde fremsiges af Hr. Stage (der har overtaget det af Hr. Dr. Ryge afgivne Partie) er af Directionen nægtet Tilladelse til at fremføres, og findes bekiendtgjort af Forfatteren i Gaars Adresseavisen.
Den Vest-Sjællandske Avis, 1818-12-05
Beltpassage. Fra den 29de November til den 2den December ere reiste: Til Sielland. Student Saabye, Orgelbygger Oppenhagen. Student Boesen. Jmfr. J. H. Studenter Hering. Baron Wedel-Jarlsberg. ne L. og J. Sommer. Mad. Albeck. Skibscapitain C. Rydahl. Glarmester Wulff. Handelsfuldmægtig L. Klemme. Handelsmand S. Kalmer og C. Haldeschoon. Baronesse Holck. Lieutenant Garde med Frue, Barn og Pige. Student Mechlenborg. Exam. juris J. F. Kjær. Jmfr. T. F. Arentkild. Kammerjunker Major v. Gersdorph. Kapt. v. Steffens. Fuldmægtig Hansen. Til Fyen. Urtekræmmer Selmer. Handelsbetient Bandelow. Kammerraad Hansen. Skytte Thomsen. Exam. jur. J. F. Kiær. Glarmester G. A. Spohn. Consul Tücke med Tiener. Jfr. Lacoppidan. Handelsfuldmægtig Klemme. Hestehandler M. Birck. Contorist A. Erlandsen.
Den Vest-Sjællandske Avis, 1818-12-05
Jndenlandske Efterretninger. Handels-Tratat, mellem Hs. Majestæt Kongen af Dannemark og Hs. Majestæt Kongen af Preussen. J den hellige Trefoldigheds Navn. (Forsat.)
Den Vest-Sjællandske Avis, 1818-12-05
17te Artikel.
Den Vest-Sjællandske Avis, 1818-12-05
Da de høie contraherende Magter have besluttet at sætte deres Undersaatters Handels og Skibfarts Frihed under en tilstrækkelig Beskyttelse i Tilfælde, at den ene af dem skulle være i Krig, medens den anden forblev neutral, ere de komne overeens om, at de i de neutrale Skibe ladede Vare skulle være frie, med Undtagelse af Krigs-Contrabande.
Den Vest-Sjællandske Avis, 1818-12-05
De neutrale Undersaatter skulle saaledes have Frihed til for deres Regning at transportere de af de krigførende Landes Naturproducter og Manufactur-Varer, som af de neutrale Undersaatter ere blevne erhvervede. Samme Frihed skal udstrække sig til de Personer, som ere ombord paa et neutralt Skib, om de end vare Fiender af den anden Part, dog med Undtagelse af Krigsfolk i Fiendens Tieneste.
Den Vest-Sjællandske Avis, 1818-12-05
For at forekomme alle Ueiligheder, der kunne reise sig af begaaet Svig ved at betiene sig af en Nations Flag, hvortil Skibet ikke henhører, er man kommet overeens om at fast ætte som ufravigelig Regel, at paa ethvert Skib bør, naar det skal ansees som det Lands Eiendom, hvis Flag det fører, Capitainen og Halvdelen af Mandskabet være Jndfødte, og Papirer og Passer være i god og behørig Orden, i Overeensstemmelse med den Regierings Anordninger, det paaberaaber sig at tilhøre; men hvert Skib, som ikke iagttager denne Regel, og som handler imod de desangaaende bekiendtgjorte Anordninger, skal tabe al Ret til de contraherende Magters Beskyttelse.
Den Vest-Sjællandske Avis, 1818-12-05
18de Artikel.
Den Vest-Sjællandske Avis, 1818-12-05
Den neutrale Magis Skibe skulle dog ikke drive Handel i bloquerede Havne. Man er kommet overeens om ikke at ansee et Sted, som beleiret eller bloqueret, med mindre det er saaledes spærret fra Søesiden ved tvende Skibe, eller fra Landsiden ved et Batterie Kanoner, at man ei kan vove at løbe derind, uden at udsætte sig for at forskydes. (Fortsættes)
Den Vest-Sjællandske Avis, 1818-12-05
Siden Aaret 1804, da der blev leveret i Skilderiet en udførlig Characteristik af Skuepladsens Personale, er en stor Forandring foregaaet. Af de da omtalte ere nu kun tilbage i Theatrets Tieneste: Dherrer Frydendal, Lindgreen, Clausen, Due, Rongsted, Heinsvig, Kruse, og Mad. Rosing, Jomf. Astrup, Mad. Frydendal, Mad. Clausen, Dahlen Heger, Foersom, Spindler, Petersen, Liebe, Rongsted, Jomf. Guldberg. De siden 1805 tilkomne ere: Hr. Enholm, som spiller de Saabyske Elskerroller, især i Syngespillet, og ikke mangler Talent for det Comiske; Hr. Rind, som har afløst Knudsen i de comiske Roller, og udmærker sig ved megen Flid, Hr. Liebe, der har afløst Foersom, som var traadt i Resings Sted; Hr. Haack, der upaatvivleligen besidder det meest afgjorte Talent for det Comiske, og tillige er heldig i de alvorligere Roller, f. Ex, Ministeren, i Jflands Spilleren; Dr. Ryge, som i næsten alle sine Roller, især de herviske, er uovertræffelig; Hr. Zink, der har afløst Dupuis og synger behageligt; Hr. Hass, der i alle sine Roller røber rosværdig Flid, Hr. Cetti, der har en rund og blød Stemme, og ikke mangler Anstand; Hr. Stage, der spiller unge forrige Elskeres Roller, f. Ex. i Korsridderne, eller fine Cavalierer, som i Henrik den Femtes Ungdom, og ligeledes comiske, som Bartel i Viinhøsten, og Falsmaal i Gulddaasen; Hr. Rosenkilde, der med en behagelig Stemme forener bestemt Talent for det Comiske, som han især viser i det nye Stykke Jeannot og Colin; Hr. Simonsen, der spiller Fædres og gamle Mænds Røller med Flid; Hr. Bauer, en meget haabefuld ung Skuespiller; Hr. P. Poulsen, der spiller comiske Personer af det enfoldige Slags, f. E. i Jungerske Stykker, med Held; Hr. Holm, der har en god mandig Stemme, som fortiente oftere at høres i Syngestykker end Tilfældet synes at være; Hr. Jordhøi, der spiller gamle Fædre, Notarius a. i Holbergske Stykker &c.; Dhrr. Winsløv sen. og jun. som spille Elsker-, Tiener= og andre Roller af dette Slags, giøre heldig Fremgang. (Forts.)
Den Vest-Sjællandske Avis, 1818-12-05
Kiøbenhavns Børs d. 1. December. Cours. Hamb. 2 M. 253, a vista 264. Amsterdam 2 M. a vista, London 2 M. 10 1/2 Rbd. s., Paris a vistaa. - Spec. 272. (Den 1 Dec. 1817,405.) Specier solgtes til 16 Rbmk. 7 s. a 16 Rbmk. 6 s.) (i Fior 24 Rbmk. 10 s. for Committeesedler blev givet (foruden Rente) 101 pr. 100. (For med Rente 107 pr. 100) Obligationer 92. i Fior 94 1/2 a 95) Nerske Rbkfedl. 21 1/2 (i Fior 22 1/2 a 23) Svenske Sedler 68 Rbs. Disconto 8 PC.
Den Vest-Sjællandske Avis, 1818-12-05
Paa Søndag Kl. 9 bliver Gudstieneste i Slagelse St. Michels Kirke for St. Michels Sogn. Dage paa saaAVERTISSEMEN Slagelse dramatiske Selskab.
Den Vest-Sjællandske Avis, 1818-12-05
Torsdagen den 10de November førstkommende opføres: Crispin, Laket og Doctor, Comoedie i 3 Acter af Moliere, og Den bogstavelige Udtydning, Comoedie i een Act.
Den Vest-Sjællandske Avis, 1818-12-05
Ved billetternes Modtagelse til benævnte Forestilling, ville de ærede Medlemmer behage at erlægge 2de Maaneders Contingent med 4 Rbdlr. i Sedler eller Tegn. Ballet paa Postgaarden Mandagen den 7de December, aabnes Kl. 7 om Aftenen. Thaarup.
Den Vest-Sjællandske Avis, 1818-12-05
Udi Giæstgiver o. Støckens Opbudsboe, vorder en Skiftesamling afholdet paa Raadhuset her i Byen den 15de denne Maaned, Eftermiddag Kl. 2, hvorved der, iblandt andet, vil være at tage Beslutning om Boets Løsøre, efter den første Panthaver i samme, hans Begiæring, kan extraderes ham; hvilket herved til de øvrige Panthaveres i Boet og dets andre Creditorers Efterretning bekiendtgiøres. Slagelse Kiøbstæds Skifteret den 1ste December 1818. Birch. Stabell.
Den Vest-Sjællandske Avis, 1818-12-05
Jfølge Forliig og derefter skeet Jndførsel samt efter Vedkommendes Requisition, bliver Huset Matr. No. 119 paa Slagelse Bierbyegade, Skindhandler Niels Tercildsen Lund tilhørende, opbuden til Bortsælgelse, ved 3de offentlige Auctioner, som afholdes i Huset som skal sælges, Onsdagen den 30te December 1818, 13de og 20de Januar 1819, hver af bemeldte Dage om Formiddagen Kl. 11, og sidstmeldte Dag absolut bortsolgt. Huset, som bestaaer af 17 Fag til Gaden af Muur og Egebindingsværk med Tegltag, er indrettet til Beboelse, for 5 Familier og er med Hensyn dertil meget indbringende. Til Stedet hører en ikke betydelig Hauge og en Jordlod paa omtrent 1 en halv Tde. Land Conditionerne hvorefter Auctionen fremmes vil blive til Eftersyn hos Hr. Procurator Høyer her i Byen. Slagelse den 3die December 1818. Stabel.
Den Vest-Sjællandske Avis, 1818-12-05
Mandagen den 14de December d. A. om Eftermiddagen Kl. 2, bliver en Skiftesamling i Grosserer Jørgen, Rauns Opbudsboe i Skielskiør at afholde paa undertegnede constituerede Skifteforvatters Contoir sammesteds, og vil der iblandt andet, de til Skifteretten i sin Tid indleverede Regninger og Gieldsdeviser, dette Opbudsboe vedkommende, blive at fremlægge og revidere; hvilket herved bekiendtgjøres. Skielskiør den 1ste December 1818. Thuesen.